《蔡骞逸出鹿耳门闻信感作》
清代·郑兼才

鹿耳频年瘴气侵，可堪元恶未成擒。登城此日全无色，入汕当时苦用心。

残喘知随尘劫尽，馀波虑趁海潮深。竟携党与同舟去，不悔空挥百万金。

作者简介：郑兼才(1758～1822)字文化，号六亭。福建德化三班硕杰人。清嘉庆三年(1798)解元。是福建名解元之一，《台湾县志》、《台湾府志》纂修者。